
Ash-Shaykh Abdul Gadir 
Jilani [44] dan 5] 


Assalamu Alaikum Wa Rahmatulllahi Wa 
Barakatuhu 


Agana g Al ode g Oglu yadi s SLA ana (ule adhul g Ball s alad) ca) di aaa 
zaa! Call ag Al Olah aqa Oa 


1.Mukhtasar Seerah 
Ash-Shaykh Abdul Qadir Jilani [44] 45 ):- 


Shaykh Abdul Qadir Jilani [44] 4a )] Ka Poora Naam Abdul Qadir Bin 
Abi Saleh Abdullah Bin Janki Dost Aljeeli (Al-Jilani) Hai Jabke Apki 
Kuniyat Abu Muhammad Aur Laqab Mohiuddin Aur Shaykh UI Islam 
Hai. 


(Siyar A'lam Al-Nubula : 20/439) 


Apka Nasab Hasan Bin Ali (La-is 4 w2 )) Tak Logou Ne Bataya Hai 
Aur Aap 471 Ya 470 Hijri Me Jilaan Me Paida Hue. Jilaan Ya Gilaan 
Jo Iran Me Ek Muqaam Ka Naam Hai. Isi Wajah Se Apko Jilani Ya 
Gilani Kaha Jaata Hai. 


Moarriqeen Ne Bataya Hai Shaykh Abdul Qadir Jilani [4 443 ;] 
Athara (18) Saal Ki Umar Me Ilm Hasil Karne K Liye Baghdad Aaye 
The. Imam Zahabi [44] 4425) Ka Bhi Khayal Hai K Aap Jawani Ki Umar 
Me Baghdad Aaye The. 


Shaykh Abdul Qadir Jilani [44] 4425) Ne Jinse Ilm Hasil Kiya Unke 
Naam Jiska Imam Zahabi (4 4425) Ne Tazkhira Kiya Hai. 


Qazi Abu Saeed Makhzoomi, Abu Galib (Muhammad Bin Hasan) 
Bagilani, Jafar Bin Ahmed Al-Sarraj, Abu Talib Yousufi Wagaira. 


(Siyar A'lam AI-Nubula : 20/440) 


Shaykh Abdul Qadir Jilani [4 4425) K Shagird Jinko Imam Zahabi 
[4 4435) Ne Zikr Kiya Hai. 


Abu Saad Samani, Umar Bin Ali Quraishi, Ibn Qudamah, Abdur 
Razzaq Bin Abdul Qadir, Moosa Bin Abdul Qadir (Ye Dono Shaykh K 
Bete Hai), Ali Bin Idrees Wagaira. 


Shaykh [44] 4425) Ko 49 Bachche The Jinme 27 Bete 22 Betiya Thi. 
(Siyar A'lam Al-Nubula : 20/447) 


Shaykh [44] 4425) Ne Taleem Hasil Karne K Baad Dawat o Tableeg, 
Waaz o Nasihat, Taleem Aur Tarbiyat Apni Zindagi Ka Maqsad Bana 
Liya. Jis Ikhlaas K Saath Aapne Ye Silsilaa Shru Kiya, Usi Ka Ye Natije 
Hai K Allah (33) Ne Apke Kaam Me Be Panah Barkat Daali Aur Apka 
Halqa e Dars Apke Dour Ka Sabse Bada Talimi Wo Tarbiyati Halqa 
Ban Gaya. Hatta K Waqt K Hukmeran, Amra, Wizra Aur Bade Bade 
Ahle Ilm Bhi Aapke Halqa e Waaz o Nasihat Me Shirkat Ko Sa'adat 
Samjhte The. Jabke Waaz o Nasihat Ka Ye Silsilaa Jisme Bahut Se 
Log Shaykh K Hathou Per Tauba Karte Ye Sab Shaykh Ki Wafat Tak 
Jaari Raha. 


(Siyar A'lam Al-Nubula : 20/441) 


Imam Ibn Kaseer [44] 4425) Shaykh Ki Masrofiyaat K Baare Me Batate 
Hai:- 


"Aapne Baghdad Aane K Baad Abu Saeed Makhzoomi [44] 442) Se 
Hadees Wo Fiqh Ki Talim Hasil Ki. Abu Saeed Makhzoomi Ka 
Madarsa Tha Jo Unhone Shaykh Abdul Qadir Jilani [4X 4432 3] K 
Hawale Kiya. Is Madarse Me Shaykh Logou K Saath Waaz o Nasihat 
Aur Taleem Wo Tarbiyat Ki Majalis Munaqid Karte Aur Log Aapse 
Bade Mustafeed Hote." 


(Al-Bidaya Wa Al-Nihaya : 12/252) 


Imam Zahabi [44] 4425) Farmatey Hai Shaykh Abdul Qadir Jilani 
[ùl 443 3] Nawwat(90) Saal Zinda Rahe Aur 10 Rabi UI Akhir 561 Hijri 
Ko Aap Wafat Paaye. 


(Siyar A'lam AI-Nubula : 20/450) 


Shaykh Abdul Qadir Jilani [4 4425) Ki Taraf Bahut Si Kitabey 
Mansoob Hai Shaykh Ne Jo Kitabey Likhi Hai Wo Sirf 3 Hai. 


1. Ghunyat At-Talibeen (Ibn Kaseer Aur Ibn Taymiyyah Ne Isey 
Shaykh Ki Tasneef Kaha) 


2.Futooh UI Gaib (Is Kitab Ko Bhi Ibn Kaseer Ne Shaykh Ki Tasneef 
Kaha Hai) 


3.Al-Fathe Ar-Rabbani Wa Al-Faiz Ar-Rahmani (Ye Bhi Shaykh Ki 
Tasneef Hai Dekhiye... 


(Al-A'lam Al-Zarkali : 4/47) 


2. Shaykh Abdul Qadir Jilani [44] 443 )] 
Aur 
Ageedah:- 


1.Allah Ta'la Ki Muarifat:- 
Shaykh Abdul Qadir Jilani (4! 4a )] Farmatey Hai:- 


"Hum Kahte Hai K Aayaat Aur Dalail K Zariye Allah Ta'la Ki 
Mukhtasar Tour Per Muarifat Ye Hai K Is Baat Ka Irfan(Ilm) Hasil 
Kiya Jaaye Aur Yaqeen Rakha Jaaye K Zaat e Baari Ta'la Ek Hai, 
Yegana(Akela) Hai, Be Niyaz Hai, Na Usne Kisi Ko Jana Aur Na Wo 
Kisi Se Jana Gaya Aur Koi Bhi Uska Humsar Nahi Uski Misaal Kuch 
Nahi Wahi Sunne Aur Dekhne Wala Hai. Na Sifaat Me Koi Uski Misal 
Hai Aur Na Zaat Me. Na Koi Uska Madadgar Hai, Na Shareek Na 
Pusht Panah Hai Na Wazir Na Koi Uske Barabar Hai Aur Na Koi Uska 
Musheer Hai." 


(Ghunyat At-Talibeen : Shumar No.265 Pg No.221 Tarjuma Mohammad Siddique Hazarwi) 


2 Allah Tala Arsh Per Mustawi Hai:- 
Shaykh Abdul Qadir Jilani [4 4424) Farmatey Hai:- 


"Ye Kahna Jayez Nahi Hai K Wo(Allah) Har Makan Me Hai Balke Yu 
Kaha Jayega K Wo Aasmaan Me Arsh Per Jalwa Afroz Hai Jis Tarha 
Us Zaat e Aqdas Ne Irshad Farmaya "Rahman, Arsh Per (Apni Shaan 
K Mutabiq) Qayem Hai." Aur Irshad Farmaya "Phir Rahman Ne Arsh 
Per Istewa Farmaya" Aur Irshad e Khudawandi Hai "Usi Ki Taraf 
Paak Kalimaat Chadte Hai Aur Wo Nek Kamou Ko Buland Farmata 


Hai". Nabi (5) Ne Us Loundi K Islam Ka Hukm Diya Jissey Pucha 
Gaya K Allah Ta'la Kaha Hai To Usne Aasmaan Ki Taraf Ishara Kiya. 


(Ghunyat At-Talibeen : Shumar No.268 Pg No.224 Tarjuma Mohammad Siddique Hazarwi) 


3.Qur'an Allah Tala Ka Kalaam Hai Makhlooq Nahi:- 
Shaykh Abdul Qadir Jilani [4 4a )] Farmatey Hai:- 


"Hamara Ye Aqeedah Hai K Qur'an Majeed Allah Ta'la Ka Kalaam 
Hai. Uski Kitab , Khitaab Aur Wahi Hai Jisey Lekar Hazrat Jibrail (^19 
ell) Nabi (&) Per Utre" 


(Ghunyat At-Talibeen : Shumar No.269 Pg No.227 Tarjuma Mohammad Siddique Hazarwi) 


4 1maan Me Kami Aur Zyadati:- 
Shaykh Abdul Qadir Jilani [4 4a )] Farmatey Hai:- 


"Hamara Aqeedah Hai K Imaan, Zubaan Se Qoul, Dil Se Muarifat 
Aur Aa'zaa' Se Amal Ka Naam Hai Ita'at Se Badh Jaata Hai Aur 
Gunahou Se Kam Hojata Hai. Ilm K Saath Mazboot Hota Hai Aur 
Jahalat Se Kamzor Hojata Hai Aur Toufiq e Ilahi Se Naseeb Hota 
Hai." 


(Ghunyat At-Talibeen : Shumar No.274 Pg No.237 Tarjuma Mohammad Siddique Hazarwi) 


5.Qabar Ka Aazaab Barhaq Hai:- 


Shaykh Abdul Qadir Jilani [4 4a )] Farmatey Hai:- 


"Is Baat Per Imaan Laana Wajib Hai K Kuffar Aur Gunahgaar Logou 
Ko Oabar Me Aazaab Hota Hai Aur Nez Nek Logou Ko Aabar Me 
Allah Ta'la Ki Nematey Hasil Hoti Hai." 


(Ghunyat At-Talibeen : Shumar No.288 Pg No.246 Tarjuma Mohammad Siddique Hazarwi) 


6.Khatim Un Nabiyeen :- 
Shaykh Abdul Qadir Jilani [4 4a )] Farmatey Hai:- 


"Tamaam Musalmanou Ka Qataa'i Aqeedah Hai K Hazrat 
Muhammad (š) Bin Abdullah Bin Abdul Mutallib Bin Hashim Allah 
Ta'la K Rasool, Tamaam Rasoolou K Sardar Aur Sabse Akhri Nabi 
Hai. Aur Aap Tamaam Insanou Aur Jinnou Ki Taraf Kifayat Karne 
Waale (Rasool Banakar) Bheje Gaye." 


(Ghunyat At-Talibeen : Shumar No.299 Pg No.260-261 Tarjuma Mohammad Siddique 
Hazarwi) 


3.Shaykh Abdul Qadir Jilani [44] 442) 
Aur 
Tawheed o Shirk:- 


1.Shaykh Abdul Qadir Jilani [44] 4425) Farmatey Hai:- 


"Allah {¥} Ko Ek Jaano, Uske Saath Shareek Mat Tahrao, Uski 
Pakeezgi Per Imaan Rakho Usper Tohmatey Na Bandho, Uski 
Tasdeeq Karo Aur Shak Ko Raasta Na Do ! Sabr Ikhtiyar Karo ! Dil 
Bardashta Mat Bano. Sabit Qadam Raho, Piche Na Hato, Usi Se 
Sawal Karo Aur Mayoos Hone Ki Bajaye Intezaar Karo ! Rahmat e 
Khudawandi K Umeedwar Raho, Na Umeed Mat Bano. Ibadat Me 
Ekhatte Raho Muntashir Na Ho." 


(Futooh UI Gaib : Maqala No.2 Pg No.17 Tarjuma Mohammad Farooq Al-Qadri) 


2.Shaykh Abdul Qadir Jilani [4! 4425) Farmatey Hai:- 


"Hamesha Hukm Khudawandi Baja Laate Rah Aur Umoor Mamnoa 
(Mana Karda Chizou) Se Bachta Rah ! Aur Jo Kuch Usne Tere Liye 
Muqaddar Kar Rakha Hai Usey Usi K Hawale Karde, Uski(Allah Ki) 
Makhlooq Me Se Kisi Ko Uska Shareek Mat Tahra, Tera Iradah, Teri 
Khwahish Aur Teri Umange Sab Usi Ki Paida Karda Hai, Is Liye Tujhe 
Chahiye K Koi Iradah, Khwahish Ya Umang Zahir Na Kare Taake Tu 
Issey Shirk Ka Murtakib Na Hojaye. Allah (355) Farmatey Hai:- 


"...To Jisey Bhi Apne Parwardigaar Se Milne Ki Aarzo Ho Usey 
Chahiye K Nek Aamaal Kare Aur Apne Parwardigaar Ki Ibadat Me 
Kisi Ko Bhi Shareek Na Kare. (Surah Al-Kahf Ayat No.110) 


(Futooh UI Gaib : Magala No.7 Pg No.25-26 Tarjuma Mohammad Farooq Al-Qadri) 

3.Shaykh Abdul Qadir Jilani (4 4425) Farmatey Hai:- 


"Allah {¥} K Siwa Har Chiz GairUllah Hai Tu Allah (35) K Muqable 
GairUllah Ko Qubool Na Kar, Is Liye K Usne Tujhe Apne Liye Paida 
Kiya Hai ! GairUllah Me Mashguliyat Wo Mahwiyat Ki Wajah Se 
Allah (33) Se Eiraaz Karke Apne Upar Zulm Na Kar, Warna Allah (š) 
Tujhe Aisi Aag Me Jhonk Dega Jiska Endhan Aadmi Aur Pathar Hai, 
Us Waqt Tu Sharminda Hoga Magar Ye Nadamat Koi Faida Na 
Degi..." 


(Futooh UI Gaib : Magala No.13 Pg No.40 Tarjuma Mohammad Farooq Al-Qadri) 


4.Shaykh Abdul Qadir Jilani [4 4425) Farmatey Hai:- 


"..Aye Logou! Jo Chiz Tumhe Hasil Nahi Uska Dawah Na Karo, Allah 
(33) Ko Ek Jaano ! Uske Saath Shirk Na Karo..." 


(Futooh UI Gaib : Magala No.38 Pg No.92 Tarjuma Mohammad Farooq Al-Qadri) 
5.Shaykh Abdul Qadir Jilani [4 4425) Farmatey Hai:- 


"Jo Shaqs Maglooq Se Sawal(Madad Manga) Karta Hai Dar Haqiqat 
Usey Na To Mukammal Tour Per Muarifat e Ilahi Naseeb Hui Hai 
Aur Na Hi Wo Imaan Wo Yageen K Kisi Buland Martabe Per Faiz Hai 
Wo Muarifat Aur Imaan Wo Yaqeen Ki Kamzori Aur Kam Sabri Ki 
Binah Per Sawal Karta Hai. Sawal Se Wahi Shaqs Bachta Hai Jisey 
Irfan e Zaat Hasil Hai Jiske Imaan Wo Yaqeen Me Quwwat Hai Aur 
Jiski Muarifat Me Har Lamha Barabar Izafa Ho Raha Hai, Chunache 
Us Noor e Muarifat Ki Bina Per Gair Ullah Se Sawal Me Usey 
Haya(Sharm) Aati Hai." 

(Futooh UI Gaib : Magala No.43 Pg No.98 Tarjuma Mohammad Faroog Al-Aadri) 
6.Shaykh Abdul Qadir Jilani [ùl 4425) Farmatey Hai:- 


"Aye Qoum Sirf La Ilaha Illallah Kahne Se Apne Shaitan Ko 
Dubla(Kamzor) Na Karo Balke Usko Ikhlas K Saath Kahkar Shaitanou 
Ko Laagar(Kamzor) Banao Tawheed e Ilahi Ins Wo Jinn K Shaitanou 
Ko Jala Deti Hai Kyu K Tawheed Shaitanou K Liye Aag Aur Ahle 
Tawheed K Liye Noor Hai. To Aisi Halat Me Tere Qalb(Dil) Me Ba 
Kasrat Ma'bood Moujud Hai K Tu Kaise La Ilaha Illallah Kahta Hai? 
Allah (35) K Siwa Har Wo Chiz Jisper Tera Aitemad Wo Wasuq Ho 
Wo Tera Butt Hai Tujhko Zubani Tawheed Shirk e Qalbi K Saath 
Nafa Na Degi. Dil Ki Najasat K Saath Jism Ki Taharat Tujhko Nafa Na 
Degi Muwahid Apne Shaitan Ko Laagar Bana Deta Hai. Aur Mushrik 
Ko Uska Shaitan Laagar Bana Deta Hai." 


(Al-Fathe Ar-Rabbani : Majlis No.38 Pg No.351 Tarjuma Mohammad Ibrahim Qadri) 
7.Shaykh Abdul Qadir Jilani (4) xa )] Farmatey Hai:- 


"Allah Ta'la Nihayat Ghairat Wala Hai Wo Is Baat Ko Pasand Na 
Karega K Wo Tere Qalb(Dil) Me Gairullah Ko Dekhe Aur Jo Shaqs 
Duniya Wo Akhirat Dono Me Ameer Banna Chahe Pas Usko Allah 
Ta'la Se Darna Chahiye Na K Gairullah Se Aur Usse Allah Ta'la K 
Darwaze Per Khada Hona Chahiye Aur Is Baat Se Haya Kare K Wo 
Gairullah K Darwaze Per Jaaye Aur Apni Dono Aankhon Ko Gairullah 
Ki Taraf Nazar Daalne Se Band Karna Chahiye Meri Muraad In 
Aankhon Se Qalb(Dil) Ki Aankhe Hai Na K Badan Ki Aankhe." 


(Al-Fathe Ar-Rabbani : Majlis No.42 Pg No.379 Tarjuma Mohammad Ibrahim Qadri) 

8.Shaykh Abdul Qadir Jilani [44] 4425) Farmatey Hai:- 


"Tere Upar Afsos Hai! Makhloog Teri Hajatou Ko Ek Din, Do Din, 
Teen Din Aur Ek Mahina, Saal, Do Saal Poora Kardenge Aakhir Me 
Tujhse Tang Aakar Rugardani Karlenge Tu Allah Ta'la Ki Sohbat Aur 
Usper Apni Hajatou Ka Pesh Karna Lazim Pakad Kyu K Yaginan Wo 
Tujhse Na Tang Aayega Aur Na Duniya Wo Akhirat Me Teri Hajat 
Rawayi Se Ghabrayega." 


(Al-Fathe Ar-Rabbani : Majlis No.45 Pg No.403 Tarjuma Mohammad Ibrahim Aadri) 


[Note:-Shaykh Ki 2 Kitabey Futooh UI Gaib, Al-Fathe Ar-Rabbani 
Tawheed Per Mabni Hai] 

4.Shaykh Abdul Qadir Jilani [44] 4a )] 
Aur 
Sunnat o Bid'at:- 


1.Shaykh Abdul Qadir Jilani [44] 4425) Farmatey Hai:- 


"Sunnat e Nabawi (5) Ki Pairvi Karo, Bid'aat Me Na Padho. Allah 
(3&) Aur Uske Rasool (5) Ki Ita'at Karo." 


(Futooh UI Gaib : Maqala No.2 Pg No.17 Tarjuma Mohammad Farooq Al-Qadri) 


2.Shaykh Abdul Qadir Jilani [4 xa )] Farmatey Hai:- 


"Tumhe Chahiye K (Kitab o Sunnat Ki) Itteba Ikhtiyar Karo Aur 
Bid'aat Ka Irtekaab Na Karo Aur Tumhe Chahiye K Salaf Sualiheen K 
Mazhab Ko Ikhtiyar Karo Aur Yahi Siraat e Mustaqim Hai Jisper 
Tumhe Gaamzan Rahna Hai." 


(Al-Fathe Ar-Rabbani : Majlis No.10 Pg No.145 Tarjuma Mohammad Ibrahim Qadri) 


3.Shaykh Abdul Qadir Jilani [44] 443 )] Farmatey Hai:- 


"Har Aqalmand Aur Samajhdaar K Liye Bahtar Hai K Wo (Nabi {=} 
Ki) Itteba Kare Bid'at Ikhtiyar Na Kare. Deen Me Had Se Na Badhe 
Bahut Gahrayi Me Na Jaaye Aur Na Takalluf Se Kaam Le Kyu K Is 
Tarha Gumrah Hojayega. Uske Qadam (Raahe Raast) Se Phisal 
Jaayenge Aur Wo Halaak Hojayega." 


(Ghunyat At-Talibeen : Shumar No.314 Pg No.270 Tarjuma Mohammad Siddique Hazarwi) 

4.Shaykh Abdul Qadir Jilani [44] 4425) Farmatey Hai:- 


"Momin Per Sunnat Aur Jama'at Ki Pairvi Lazim Hai, Sunnat, Rasool 
Akram [£1 Ka Tareeqa Mubarak Hai Aur Jama'at Se Muraad Wo 
Chiz Hai Jisper Khulfa e Rashideen Ki Khilafat Me Sahaba Ikraam 
(ae Al a) Ka Ittefaq Hogaya." 


(Ghunyat At-Talibeen : Shumar No.315 Pg No.271 Tarjuma Mohammad Siddique Hazarwi) 


5.Shaykh Abdul Qadir Jilani [44] 443 )] Farmatey Hai:- 


"Ahle Bid'at Se Zyada Bahes Mubahesa Na Kiya Jaaye Na Unka Qurb 
Ikhtiyar Kiya Jaaye Na Unhe Salam Diya Jaaye Kyu K Hamare Imam 
Ahmed Bin Hambal [44] 442 )] Farmate Hai Jisne Kisi Bid'ati Ko Salam 
Diya Goya Usne Usey Pasand Kiya. Kyu K Nabi (2? Ka Irshad e 
Girami Hai. "Aapas Me Salam Ko Phaila Kar Baham Mohabbat Paida 
Karo." Na Ahle Bid'at K Nazdeek Jaye Aur Na Eid Aur Khushi K 
Mouqe Per Unhe Mubarakbaad Pesh Kare Jab Wo Mare To Unki 
Namaz e Janazah Na Padhe Unka Zikr Ho To Shafqat Ka Izhar Na 
Kare Balke Us Aqeedeh K Saath K Ahle Bid'at Ka Nazariya Batil Hai, 
Allah Ta'la K Liye Unko Apne Aap Se Door Rakhe Aur Unse 
Dushmani Kare Aur Ye Tasawwur Kare K Isper Bahut Bada Sawab 
Aur Ajr Kiya Jayega." 


(Ghunyat At-Talibeen : Shumar No.316 Pg No.271 Tarjuma Mohammad Siddique Hazarwi) 
6.Shaykh Abdul Qadir Jilani [44] 443 )] Farmatey Hai:- 


"Yaad Rakho K Ahle Bid'at Ki Kuch Maqsoos Nishaniya Hai Aur 
Aalamaat Hai Jinse Wo Paichan Liye Jaate Hai Maslan Ahle Bid'at 
Ahlul Hadees Per Ta'an Wo Tashni' Karte Hai. Zinadiqa Ahle Hadees 

Ko Hashwiya (Jhoota) Kah Kar Aahadees Ko Batil Karna Chahte Hai. 
Oadria Ahle Hadees Ko Jabriya Kahne Ki Koshish Karenge. Jahmiya 
Ahle Hadees Ko Mashbiha Kahenge. Raafzi Ahle Hadees Ko Naasbi 
Naam Se Pukarenge. Ye Log Ahle Hadees Ko Ye Algaab Isliye Dete 
Hai K Inhe Hadees Per Amal Karne Walou Se Ta'asub, Nafrat Aur 
Adawat Hai Halan K Unka Laqab Sirf Aur Sirf Ahle Hadees Hai." 


(Ghunyat At-Talibeen : Pg No.205 Tarjuma Mubasheer Hussain Lahori) 


(Ghunyat At-Talibeen : Shumar No.317 Pg No.272 Tarjuma Mohammad Siddique Hazarwi) 

s. Shaykh Abdul Qadir Jilani [44] 442 )] 
Aur 
Namaz Ka Tareeqa:- 


1.Namaz K Shara'et:- 


1.Wazu Aur Uska Ka Tareeqa:-1.Niyyat Kare Wazu K Zariye 
Napaki Door Karne K Liye, 2.Bismillah Padhe, 3.Kulli Karna, 4.Naak 
Me Paani Dalna, 5.Chahra Dhona. Peshani Se Thuddi K Niche Tak, 
Aur Ek Kaan Ki Lou Se Dusre Kaan Ki Lou Tak, 6.Haath Dhona,(Koni 
Tak) 7.Sar Ka Massah Karna. Haath Ko Paani Me Bhigaye Sar K Agle 
Hisse Se Pichle Hisse Tak Khinche Aur Wapis Waha Laaye Jaha Se 
Shru Kiya Tha. Dono Anghotou Ko Kaan K Suraqou Me Dalkar 
Massah Kare, 8. Takhnou Samet Paou Ko Dhoye. Sunan e Wazu Ye 
Hai K Miswak Karna, Ungliyou Me Khalal Karna, Dadhi Me Khalal 
Karna. 


Note:-Sar K Masseh Me Kaanou Me Shahadat Wali Ungli Dalkar 
Saaf Karna Aur Anghote Se Kaan Ka Bahiri Hissa Saaf Karna 
Chahiye.(Dekhiye Musannaf Ibn Abi Sheba :1/18 Hadees No.173 
Sahih) 

2.Jism Ka Dhapna:-Reshami Kapde K Alawa Kisi Bhi Paak Kapde 
Se Satar Aur Kandhou Ko Dhapna. 


3Jagah Ka Paak Hona:-Jis Jagah Namaz Padhe Waha Ka Paak 
Hona Zaroori Hai. 


4.Qibla Rukh Hona:-Apne Chahre Ko Qibla Ki Taraf Karna. 


5.Namaz Ki Niyyat:-Niyyat Dil K Irade Ka Naam Hai Is Baat Ka 
Aiteqaad Rakhe K Allah (33) K Liye Farz Namaz Ada Kar Rahe Hai. 


e.Waqt e Namaz:-Namazi Ko Maloom Hona Chahiye K Namaz Ka 
Waqt Hogaya Hai. 

7.Azaan & s.lqamat:- 


2.Namaz Ka Tareeqa:- 


Takbeer e Tahrima Allahu Akbar Kahna Iske Alawa Koi Takbeer Na 
Kahna Dono Haathou Ko Kandhou Tak Uthana, Phir Haath Ko Naaf 
Se Upar (Seene Per) Daaye Haath Ko Baaye Haath Per Bandhe, 
Sajdeh Ki Jagah Ki Taraf Dekhna, Dua e Iftedah Padhna, Phir Tauz 
(Aauzbillah Aur Bismillah) Padhna Phir Surah Fatiha Padhna Surah 
Fatiha Ki Akhir Me Aameen Kahna Johri Namaz Me Aameen Buland 
Awaaz Se Kahna, Surah Fatiha K Baad Koi Surah Padhna,Ruku 
Karna, Ruku Karte Waqt Haath Uthana Aur Haathou Ko Ghutnou 
Per Rakhna, Ruku Me Peet Sidhi Ho, Ruku Me Subhana Rabbiyal 
Azeem Padhna, Ruku Se Uthte Waqt Haath Uthana Aur Sami Allahu 
Liman Hamidah Rabana Lakal Hamd Kahna, Qouma Me Taherna, 
Sajdeh Me Jaate Waqt Pahle Ghutne Aur Phir Haath Zameen Per 
Rakhe, Halat e Sajdeh Me Peet Ko Raanou Se Aur Raanou Ko 
Pindiliyou Se Door Rakhe, Halat e Sajdeh Me Donou Ghutnou K 
Darmiyan Faasla Rakhe, Sajdeh Ki Halat Me Hatheliyou Ko Kandhou 
K Muqable Rakhe, Itminan Se Sajdah Karna, Sajdeh Me Subhana 
Rabbi Al-A'ala Kahna, Dono Sajdou K Darmiyan Baithna, Is Baithne 
Me Kuch Touquf Karna Aur Ek Baar Rabbighfirli Padhna, Pahle 
Qaide Me Pair Bicha Dena Qaide Ki Halat Me Daaya Haath Daaye 
Raan Per Rakhna Aur Ungliya Band Rakhna Aur Darmiyan Wali 
Ungli Aur Anghote Se Halqa Banaye Aur Shahadat Wali Ungli Se 
Ishara Kare Aur Baaye Haath Ko Baaye Raan Per Rakhe Is Tarha K 
Ungliya Khuli Rahe, Aur Tashahud Padhna, Nabi (#5) Per Durood 
Padhna Aur Akhri Qaide Me Sireen Per Baithna Aur Tashahud 
Padhna Nabi (5) Per Durood Padhna Uske Baad Koi Bhi Aahadees 
Se Sabit Dua Padhna Aur Salaam Pherna. 


[Note:-Zameen Per Pahle Ghutne Rakhne Wali Hadees Zaeef Hai 
Dekhiye Silsilaa Aahadees Zaeefa : 2/329, Pahle Haath Rakhna Phir 

Ghutna Uske Liye Dekhiye (Sunan Abu Daud : 840 Sahih, Sunan 
Nisayi : 1092 Hasan) 


(Ghunyat At-Talibeen : Pg No.98-105, Tarjuma Mohammad Siddigue Hazarwi) 


(Ghunyat At-Talibeen : Pg No.55-62, Tarjuma Mubasheer Hussain Lahori) 


Note:-Kuch Log Kahenge Shaykh [44] 4.35) Imam Amhed bin 

Hambal [4 4.25) K Muqallid The Lekin Shaykh Muttabi e Rasool The 
Aur Apne Fatwe Aksar Imam Ahmed Bin Hambal Aur Imam Shafai 

Ki Figh Se Dete The Jo Aur'an Aur Sahih Hadees Se Sabit Ho Aur 
Mugallid Banne K Liye Ek Imam Ko Chunna Padtha Hai Baqoul 
Muagallideen. 

6.Shaykh Abdul Qadir Jilani [44] 442) 
Aur 
Gyarvi:- 


Gyarvi:-Gyarvi Ye Wo Amal Hai Jisko Ahle Bid'at Shaykh Abdul 
Qadir Jilani [4 4424) K Naam Per Rabi ul Akhir Ki 11 Tarikh Ko Karte 
Hai Jaisa K Aap Jante Hai Shaykh Ki Paidaish 470 Hijri Me Hui Isse 
Zahir Hai Deen Se Iska Koi Ta'alluq Nahi Hai. 


1.Gyarvi Kab Aur Kaise Shuru Hui? 
"Allama Ya'fi, Qurrat-un-Naazirah' Me Pg No.11 Per Likhte Hai:- 


"Peeran e Peer Har Chand Ki Gyarah(11) Ko Nabi (#] Ki Niyaz (Urs) 
Dilvaya Karte. Ye Niyaz Itni Mashoor Wo Maqbool Hui K, Peeran e 
Peer Har Maah Ki Gyarah Tarikh Ko Nabi (#) Ki Niyaz Dilvate. Rafta 
Rafta, Yehi Niyaz Ab Khud Shaykh Abdul Qadir Jilani [44] 442 )] Ki 
Niyaz Qarar Payi." 


(Ta'aruf Syedna Ghaus-e-Azam, Gyarvi Shareef Pg No.15-16) (Faiz Ahmad Owaisi Qadri) 


[Note:-Shaykh [44] 4a )] Ki Kisi Kitab Se Ye Sabit Nahi Bahut Se 
Manghadat Qisse Shaykh Ki Taraf Mansoob Hai] 


2.Gyarvi Manane K Asbaab:- 
Gyarvi Manane K Kuch Wajuhaat Aur Maqaasid Hai Shaykh Abdul 


Qadir Jilani [4 a )] Se Jaise:- 


1.Mohabbat 

2.Unka Khouf/Dar 
3.Unse Umeed 
4.Unki Shafa'at 


5.Unke liye Isaal-e-Sawab. 
1.Mohabbat:- 


Shaykh Abdul Qadir Jilani [4 4425) Ki Be Inteha Mohabbat Me 
Gyarvi Manate Hai. 


Allah (35) Farmatey Hai:- 


"Baaz Log Aise Bhi Hai, Jo Allah (33) K Shareek Aurou Ko Tehra Kar 
Unse Aisi Mohabbat Rakhte Hai, Jaisi Muhabbat Allah (35) Se Honi 
Chahiye Aur Imaan Waale Allah (35) Ki Muhabbat Me Bahut Sakht 
Hote Hai Kaash K Mushrik Log Jante Jab K Allah (33) K Azaab Ko 
Dekh Kar (Jaan Lenge) K Tamaam Taqat Allah (4) Hi Ko Hai Aur 
Allah Ta'la Sakht Azaab Dene Wala Hai (To Hargiz Shirk Na Karte). 


(Surah Al-Baqara Surah No.2 Ayat No.165) 


2.Khauf/Dar:- 


Gyarvi Na Manane Ki Surat Me Shaykh Abdul Qadir Jilani [4 442 ;] 
Ka Khauf K Woh Inka Nuqsan Kardenge. Gyarvi Per Doodh Na 
Taqseem Kare To Bhains Marne Ka Khauf Ka Qissa Mashoor Hai. 


Allah (35) Farmatey Hai:- 
"Aye Mere Bando! Bas Mujh(Allah) Se Darte Raho" 

(Az-Zumar Surah No.39 Ayat No.16) 


3.Umeed:- 


Abdul Qadir Jilani (4! 4223] Se Ummeedein Baandhte Hai, K Woh 
Inki Saari Zarooratein Poori Karenge. 


Allah (#2) Farmatey Hai:- 


"Allah Ki Rahmat Se Na Umeed Na Ho. Yaqinan Rab Ki Rahmat Se 
Na Umeed Wohi Hota Hai Jo Kafer Hai." 


(Surah Yousuf Surah No.12 Ayat No.87) 


[Note:-Umeedein Sirf Allah Se Honi Chahiye Shaykh [44] 443 )] Ka 
Yahi Aqeedah Tha] 


4.Shafa'at:- 


Logon Ka Ye Aqeedah Hai K Shaykh Abdul Qadir Jilani [43 44a )] 
Qayamat K Din Sifarish Karenge. 


Allah (35) Farmatey Hai:- 


"Kah Dijiye! K Tamaam Sifarish Ka Mukhtaar Allah (*) Hi Hai" 


(Surah Az-Zumar Surah No.39 Ayat No.44) 

Jabir (^ ài! =) Se Riwayat Hai K Nabi (£) Ne Farmaya:- 


"Azaan Ka Jawaab De, Aur Phir Khatam Hone Per Ye Dua, 
(Allahumma Rabba Haazihi........ ) Padhe Iske Liye Qayamat K Din 
Meri (Muhammad (2) Ki) Shafa'at Waajib Ho Jaati Hai" 


(Sahih Al-Bukhari Jild No.6 Kitab Tafseer Ul Qur'an Hadees No.4719) 


5.Isaal e Sawab:- 
Rasool (£5) Ne Farmaya:- 


"Ki Jab Koi Insan Marjata Hai To Uske Nek Aamal Band Kar Diye 
Jaate Hai Siwaye 3 Tarah K: 


1.Sadqa e Jariya(Allah K Raah Me Lagaya Hua Hamara Maal Jo 
Logou Ko Faida Pahuncha Raha Ho), 


2.Jo llm logo Ko Sikhaya Ho Wo Usse Faida Utha Raha Ho, 
3.Nek Aulad Jo Uske Liye Dua Kare." 


(Sahih Muslim Jild No.4 Kitab Ul Wasiyya Hadees No.4223(1631)) (Sunan Tirmidhi : 1376, 
Abu Daud : 2880, Nisayi : 3681 Sahih) 


Is Hadees Se Pata Chala Shaykh Abdul Qadir Jilani [4 4425) Ne Jo 
Bhi Apni Zindagi Me Allah (33) Ki Rah Me Khairat Ki Jo Logou Ko 
Marne K Baad Bhi Faida Pahunchati Ho Aur Jo Shaykh Ki Kitabey Hai 
Jisse Log Faida Utha Rahe Ho Aur Shaykh ki Nek Aulad Jo Unke Liye 
Dua Kare. Alhumdulillah Shaykh Abdul Qadir Jilani [abi Aaa. )] Ki 
Kitabou Se Ahle Hadees Faida Utha Rahe Hai Aur Iska Sawab Bhi 
Shaykh (4 xa ;] Ko Pahunchega à sl ¿J 


23 


3.Gyarvi Manana Bid'at Hai:- 


Gyarvi Ek Bid'at Hai Aur Ye Jayez Nahi Jaisa K 470 Hijri Tak Shaykh 
Ki Wiladat Nahi Hui To Ye Deen Ka Hissa Nahi Hai Aur Jo Amal 
Qur'an o Sunnat Se Sabit Nahi Wo Amal Rad Hai Bid'at Hai. Har 
Bid'at Gumrahi Hai Chahe Use Bid'at e Hasna Ka Naam Hi Kyu Na 
De Diya Gaya Ho. Bid'at e Hasna Jaisi Koi Baat Shaykh Ne Apni 
Kutub Me Nahi Farmayi Hai. 


Nabi í ë) Farmatey Hai:- 


"Jisne Hamare Deen Me Az Khud Koi Chiz Nikali (Sawab Ki Niyyat 
Se) Jo Isme Nahi Thi To Wo Rad Hai." 


(Sahih Bukhari : 2697, Sahih Muslim : 4492) 


Har Bid'at Gumrahi Hai Chahe Log Usey Bid'at e Hasna K Naam Per 
Hi Ijaad Karle. 


Abdullah Ibn Umar {he 2 2 ) Farmatey Hai:- 


"Har Bid'at Gumrahi Hai Agarche Log Usey Achcha (Bid'at e Hasna) 
Samajhte Ho." 


(Kitab As-Sunnah : Pg No.24 Hadees No.82 Sanad Sahih) 
(Sharah Usool Aiteqaad Ahlus Sunnah Wal Jamah : Hadees No.126) 


(Al-Madkhal Ila “Ilm As-Sunan Lil Bayhaqi : Hadees No.191) 


Mohaddis UI Asr Shaykh Zubair Ali Zai (4! 4222} Ne Iski Sanad Ko Sahih Kaha Hai. 

7.Shaykh Abdul Qadir Jilani [4 423] Ki Chand 
Ahem Naseehatey:- 


1.Momin Ki Sifaat:- 
Shaykh Abdul Qadir Jilani [4 4424) Farmatey Hai:- 


"Har Momin K Liye Tamaam Halaat Me 3 Chizou Per Kaar Band 
Rahna Zaroori Hai 


1.Ahkamaat e Khudawandi Ko Poora Kare, 
2.Tamaam Na Pasandidah Chizou Se Bache, 


3.Jo Kuch Bargah e Rabbul Izzat Se Muqaddar Hai Usper Raazi Rahe, 
Ek Momin Ki Adna Kaifiyat Ye Hai K Wo Kisi Bhi Haal Me Batayi Hui 
3 Chizou Ko Apne Haath Se Na Jaane De." 


(Futooh UI Gaib : Maqala No.1 Pg No.17 Tarjuma Mohammad Farooq Al-Qadri) 


2.Raah e Nijaat:- 
Shaykh Abdul Qadir Jilani [4 4a» )] Farmatey Hai:- 


"Sunnat e Nabawi (2) Ki Pairvi Karo, Bid'aat Me Na Padho Allah (4) 
Aur Uske Rasool (2) Ki Ita'at Karo. Unke Farmodaat Se Baahar 
Qadam Na Rakho. Allah (35) Ko Ek Jaano, Uske Saath Shareek Mat 
Tahrao, Uski Pakeezgi Per Imaan Rakho Usper Tohmatey Na 
Bandho Uski Tasdeeq Karo Aur Shak Ko Raasta Na Do Sabr Ikhtiyar 
Karo .... Bargah e Khudawandi Me Tauba Karne Aur Apne Gunahou 
Ki Muafi Chahne Me Raat Ho Ya Din Hargiz Taaqir Na Karo, Aur Na 
Hi Is Silsile Me Malool Ho, Shayed Rahmat e Khudawandi Ka Saaya 
Tumhe Apni Panah Me Lele, Aur Jahannum Ki Bhadakte Sholou Se 

Nijaat Pakar Khush Wo Khurram Jannat Ki Masarratou Se Shaad 
Kaam Hojaye, Aur Tumhe Wisaal e Khuda Hasil Hojaye." 


(Futooh UI Gaib : Magala No.2 Pg No.17-18 Tarjuma Mohammad Farooq Al-Qadri) 


3 Azmaish Momin:- 
Shaykh Abdul Qadir Jilani [4 4a )] Farmatey Hai:- 


"Allah (ë) Hamesha Apne Banda e Momin Ko Uske Imaan K 
Mutabiq Azmaish Me Dalta Rahta Hai Jis Shaqs Ka Imaan Zyada 
Qawi Hai Uski Azmaish Bhi Utni Hi Badi Hoti Hai Rasool Ki Azmaish 
Nabi Ki Azmaish Se Badi Hoti Hai Kyu K Rasool Ka Imaan Zyada 
Qawi Hota Hai, Phir Nabi Ki Azmaish Abdaal Se Zyada Badi Hai Usi 
Tarha Abdaal Ki Azmaish Wali Ki Azmaish Se Zyada Hai. Har Ek Apne 
Yaqeen Aur Imaan K Maratib K Mutabiq Azmaish Me Dala Jata Hai, 
Phir Allah (33) Usi Mubarak Giroh Ko Hamesha Azmaish Me Rakhta 
Hai Taake Wo Qurb Aur Huzoor K Maqamaat Me Hamesha Rahe, 
Aur Hoshiyari Se Gaafil Na Hojaye, Isliye K Allah (33) Unhe Dost 
Rakhta Hai. Wo Ahle Muhabbat Aur Allah (33) K Mahboob Hai, Aur 
Muhib Apne Mahboob Ki Judai Gawara Nahi Karta. Pas Azmaish 
Unke Dilou Ko Haq Ki Taraf Mutawajjeh Karne Wali, Aur Unke 
Nufoos K Liye Qaid Hai, Unko Allah (35) K Siwa Kisi Aur Ki Taraf 
Maail Hone, Ussey Sukoon Hasil Karne, Aur Uske Saamne Jhukne Se 
Rokti Hai Hamesha Azmaishou K Nuzool K Sabab Unki 
Khwahisshaat Khatam Hojati Hai, Unke Nafs Murdah Hojate Hai Aur 
Unke Saamne Haq Wo Batil Nikhar Jaata Hai." 


(Futooh UI Gaib : Magala No.22 Pg No.56 Tarjuma Mohammad Farooq Al-Qadri) 

4.Dar e Moula Se Pewastagi(Judna):- 
Shaykh Abdul Qadir Jilani [4 4a )] Farmatey Hai:- 


"Allah (35) Ki Nafarmani Se Parhez Kar! Aur Uski Dar e Rahmath Ko 
Sachchai Se Thaam Le! Uske Huzoor Aajizi Se Mu'azirat Chahte Hue 
Apni Hajat Dikhate Hue Farootni Aur Aajizi Ka Muzahera Karte Hue 
Nigahey Jhukaye Hue Uski Maglooq Ki Taraf Mutawajjeh Na Hote 
Hue Apni Khwahishaat Per Qaabu Paate Hue Duniya Wo Akhirat 
Me Apni Ibadat Ka Badla Na Chahte Hue Aur Muqamaat e Buland 
Aur Maratib Aaliya Ki Khwaish Na Karte Hue Allah (35) Ki Ibadat Me 
Apni Taqat Kharch Kar, Aur Is Baat Ka Achi Tarha Yageen Karle K Tu 
Uska Banda Hai Aur Banda Aur Uski Malkiyat Moula Ki Hi Hoti Hai 
Isper Kisi Qism Ka Istehqaaq Na Jata, Khub Ada Kar! Aur Usper 
Tohmat Na Laga. Uske Yaha Har Chiz Ka Ek Andaza Mugarrar Hai 
Koi Uske Muqaddam Ko Muaqqar Aur Uske Muaqqar Ko 
Muqaddam Nahi Kar Sakta. Jo Kuch Usne Tere Liye Muqarrar Kiya 
Hai Wo Apne Waqt Per Tujhe Miljayega. Allah (#3 Ne Tere Kaam Se 
Faragat Paali Aur Akhirat Me Tujhe Bahisht Ata Farmayi Aur Tujhe 
Uska Maalik Banaya, Usi Tarha Akhirat Me Tujhe Mazeed Aisi 
Nematey Bakhshega, Jinko Kisi Aankh Ne Na Dekha Aur Na Kisi 
Kaan Ne Suna Hai Aur Na Hi Kisi K Dil Per Unka Wahem Guzra Hai." 


(Futooh UI Gaib : Magala No.24 Pg No.59 Tarjuma Mohammad Farooq Al-Qadri) 
5 Takaleef Me Sabr Aur Nemath Per Shukr:- 
Shaykh Abdul Qadir Jilani [4 4a )] Farmatey Hai:- 


"Tu(Insan) Do Surtou Se Khaali Nahi Ya Musibat Wo Azmaish Ki 
Halat Me Hoga Ya Nemath Ki Halat Me! Agar Musibat Wo Azmaish 
Ki Halat Hai To Tujhse Agarche Ba Takleef Hi Kyu Na Ho Sabr Ka 

Mutaleba Kiya Jayega, Magar Yaad Rahe K Ye Adna' Aur Mamooli 
Baat Hai, Sabr Karna Ussey Buland Martaba Hai. Aur Agar Nemath 
Ki Halat Hai To Usper Shukr Ada Karna Zaroori Hai Aur Shukr Zuban, 
Dil Aur Aaza Wo Jawareh Tamaam Se Ada Hota Hai Zuban Se Shukr 
Ada Karne Ka Mayine Ye Hai K Tu Dil Se Is Baat Ka Aiteraf Kare K 
Nemath Khuda Hi Ki Taraf Se Hai Aur Isme Apni Zaat Aur Magloog, 
Kasab Wo Hunar Aur Quwwat Wo Taqat Ka Koi Ta'alluq Nahi, Kyu K 
Tu Khud Aur Ye Saari Chizey Nemath K Asbaab Aur Wasail(Zariya) 
Hai, Nemath Ko Paida Karne Wala, Usey Taqseem Karne Wala, Aur 
Uska Musabbab Wohi Khuda e Buzrug Wo Barlar Hai, Jab Taqseem 
Aur Paidaish Usi K Haath Me Hai To Uske Alawa Koi Dusra Kis Tarha 
Shukr Aur Hamd K Layeq Hosakta Hai. Raha Aaza Wo Jawareh Se 
Shukr! To Ye Is Tarha Ada Hoga K Aaza Wo Jawareh Ki Harkat Ita'at 
e Ilahi K Tahet Ho, Isme Gair Ullah Ka Koi Daqal Na Ho, Jis Chiz Me 
Allah (35) Ki Ma'asiyat Aur Nafarmani Ho Usme Maglooq Ko Koi 
Wuq'at(Tarjih) Na De Aur Ye Qaida Nafs, Khwahishaat, Iradah Wo 
Aarzu Aur Tamaam Maglooq Sab K Liye Hai." 


(Futooh UI Gaib : Magala No.59 Pg No.121 Tarjuma Mohammad Farooq Al-Qadri) 

s.Shaykh Abdul Qadir Jilani [44] 42 )] Ki Aakhri 
Wasiyat:- 


Shaykh [44] 443) Ki Wafat Se Pahle Aapke Bete Abdul Wahab Apne 
Walid e Majid Shaykh Abdul Qadir Jilani (4! 4425) Se Aapke Marz Ul 
Mout Me Aapse Wasiyat Ki Khwaish Ki Pas Aap Ne Unse Farmaya:- 


"Tum Apne Upar Allah (353) K Taqwe Wo Ita'at Ko Lazim Pakdo Uske 
Siwa Na Kisi Se Daro Aur Na Kisi Se Umeedwari Karo. Aur Apni Kul 
Hajatou Ko Allah (35) Ki Taraf Soupo Aur Hajatey Usi Se Talab Karo. 
Aur Uske Siwa Kisi Per Bharosa Na Karo. Aur Tumhara Aitemaad Usi 
Per Ho. "Tawheed Ko Lazim Pakdo Tawheed Ko Lazim Pakdo. 
Tawheed Ko Lazim Pakdo. Tamaam Ibadatou Ka Majmoa Tawheed 
Hai." 


(Al-Fathe Ar-Rabbani : Pg No.778, Tarjuma Mohammad Ibrahim Qadri Badayuni) 
(Al-Fathe Ar-Rabbani : Pg No.670, Tarjuma Moulana Aashiq Ilahi Moulvi) 
(Futooh UI Gaib : Magala No.79 Pg No.153, Tarjuma Mohammad Farooq Al-Qadri) 


(Futooh UI Gaib : Maqala No.79 Pg No.152, Tarjuma Raja Rasheed Mahmood) 

9.Khulasa(Conclusion):- 


Jaisa K Humne Shaykh [4 443 )] Ki Seerat, Aqeedah, Tawheed o 
Shirk Aur Sunnat o Bid'at Per Aqwaal Bataye, Shaykh Ki Namaz Ka 
Tareeqa, Aur Gyarvi Ki Haisiyat Aur Sheikh [4 443 )] Ki Ahem 
Naseehatey Batayi Hai Aur Aakhri Wasiyat Batayi Yaad Rakhe 
Futooh UI Gaib Ki 80 Maqalaat Aur Al-Fathe Ar-Rabbani K 62 
Majalis Sab Tawheed Per Mabni Hai. 


Shaykh [44] 443) Ne Apni Zindagi Tawheed o Sunnat Per Amal Karne 
Aur Tawheed o Sunnat Ko Phailane Me Lagayi Aur Aaj Awaam Un 
Naas Shaykh [44] 4a )] K Naam Per Sabse Zyada Shirk o Bid'at Phaila 
Rahi Hai Shaykh Ne Akhri Dum Bhi Tawheed Ki Baat Kiye Apni 
Tamaam Hajatey Sirf Allah (33) Se Mangne K Liye Kaha Lekin Aaj 
Awaam Shaykh Ko "Al Madad Ya Ghouse Azam Dastagir" Kahti Jo K 
Sarasar Shirk Hai Shaykh Inke Tamaam Shirk Se Paak Hai 
Alhumdulillah. Shaykh Abdul Qadir Jilani [4 442 ;] Se Muhabbat 
Rakhne Walou Ko Chahiye K Shaykh Ki Akhri Wasiyat Ko Qubool 
Kare Aur Shirk o Bid'at Ko Chode Tawheed o Sunnat Per Apni 
Zindagi Guzare. 


Aye Allah Subhan o Ta'ala Tamaam Musalmano Ko Shaykh [4 4aa )] 
Ki Talimaat Per Amal Karte Hue Tawheed o Sunnat Per Zindagi 
Guzarne Wala Bana Aur Shirk o Bid'at Se Bachne Wala Bana Aur Is 
Kitab K Likhne Me Kuch Galti Hogayi Ho To Muaf Farma Aur Isko 
Logou Ki Hidayat Ka Zariya Bana Allahumma Aameen. 

